CELEX: 62014TN0732
Language: mt
Date: 2014-10-23 00:00:00
Title: Kawża T-732/14: Rikors ippreżentat fit-23 ta’ Ottubru 2014 – Sberbank of Russia vs Il-Kunsill

19.1.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 16/41
            
         
      Rikors ippreżentat fit-23 ta’ Ottubru 2014 – Sberbank of Russia vs Il-Kunsill
      (Kawża T-732/14)
      (2015/C 016/65)
      Lingwa tal-kawża: L-Ingliż
      
         Partijiet
      
      
         Rikorrent: Sberbank of Russia OAO (Moska, Ir-Russja) (rappreżentanti: D. Rose, QC, M. Lester, Barrister, P. Crowther u J. Fearns, solicitors)
      
         Konvenut: Il-Kunsill tal-Unjoni Ewropea
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  tannulla d-Deċiżjoni tal-Kunsill 2014/521/PESK, tal-31 ta’ Lulju 2014, ir-Regolament tal-Kunsill (KE) Nru 833/2014, tal-31 ta’ Lulju 2014, id-Deċiżjoni tal-Kunsill 2014/659/PESK, tat-8 ta’ Settembru 2014 u r-Regolament tal-Kunsill (KE) Nru 960/2014, tat-8 ta’ Settembru 2014, sa fejn dawn jirrigwardaw lir-rikorrenti;
               
            
                  —
               
               
                  tiddikjara l-illegalità tad-dispożizzjonijiet miġbura fil-qosor fil-punt 52 tar-rikors;
               
            
                  —
               
               
                  tikkundanna lill-Kunsill għall-ispejjeż.
               
            
         Motivi u argumenti prinċipali
      
      Insostenn tar-rikors tagħha, ir-rikorrenti tinvoka erba’ motivi.
      
                  1.
               
               
                  L-ewwel motiv ibbażat fuq il-fatt li l-Kunsill kien manifestament żbaljat meta kkunsidra li l-kriterji li jippermettu l-inklużjoni tar-rikorrenti fil-listi tal-persuni, entitajiet jew organi suġġetti għal miżuri restrittivi fir-rigward tal-azzjonijiet tar-Russja li jidestabilizzaw is-sitwazzjoni fl-Ukraina, kienu sodisfatti fir-rigward tagħha. Ir-rikorrenti tallega li hija ma tissodisfax il-kriterji li jippermettu li isimha jiġi inkluż f’dawn il-listi u li għalhekk il-Kunsill aġixxa ultra vires meta inkludiha fil-kuntest tal-atti kkontestati.
               
            
                  2.
               
               
                  It-tieni motiv ibbażat fuq ibbażat fuq il-fatt li l-Kunsill ma osservax l-obbligu tiegħu li jimmotiva l-inklużjoni tar-rikorrenti fil-lista sa fejn huwa ma pprovdiex motivazzjoni xierqa jew suffiċjenti li tippermetti li isem ir-rikorrenti jiġi inkluż fl-atti kkontestati.
               
            
                  3.
               
               
                  It-tielet motiv ibbażat fuq il-fatt li l-Kunsill ma osservax id-drittijiet tad-difiża u d-dritt għal stħarriġ ġudizzjarju effettiv tar-rikorrenti sa fejn ma informahiex li isimha kien ser jitniżżel fl-atti kkontestati u ma pproduċa l-ebda prova insostenn ta’ din l-inklużjoni.
               
            
                  4.
               
               
                  Ir-raba’ motiv ibbażat fuq il-fatt li l-inklużjoni tar-rikorrenti fl-atti kkontestati tirrappreżenta limitażżjoni mhux ġustifikata u żmiżurata tad-drittijiet fundamentali tagħha, inklużi d-dritt tagħha għall-protezzjoni tal-attivitajiet tagħha u għall-osservanza tar-reputazzjoni tagħha.